Engene ved Kobbel å, er et stort sammenhængende kultur og naturlandskab.

Efter at have læst alt tilgængeligt materiale på Holbæk kommunes hjemmeside vedr., udpegning og ændring af bevaringsværdige landskaber i den nye 2024 plan, sammenholdt med disse informationer i kommuneplan 2021, kan man konstatere, at disse ændringer er baseret på én lodsejers subjektive beskrivelse af sin egen jord.

Desuden vurderer lodsejer, at det vil tage mindst 7 år at opnå Holbæk kommunes målsætning med CO2- reduktion via lavbundsprojektet alene. Det er uvist, hvor de 7 år kommer fra, men det vil ifølge lodsejer betyde, at man lige præcis ikke kan nå 2030-målsætningen.

Det beskrevne areal er sammenfaldende med det areal som Holbæk kommune i maj 2024 indstillede til statens supplerende screening for VE-anlæg.

I skrivende stund har lavbundsarealet ved Kobbel å, (ca. 650 hektar), status af bevaringsværdigt landskab, hvorfor det ikke er muligt ifølge kommuneplan 2021 at opføre VE-anlæg eller lign.

I den nye kommuneplan 2024, er der lagt op til en væsentlig ændring af området, som ikke længere vurderes bevaringsværdigt af kommunen.

Denne ændring vil med et pennestrøg definere lodsejers areal egnet som areal for VE-anlæg i et område, som pludselig ikke er omfattet af bevaringsværdige kulturlandskaber.

Ifølge den nuværende kommuneplan 2021, er det ikke muligt at opføre VE-anlæg, da området er bevaringsværdigt.

Det er nærliggende, at man af det samlede materiale kan udlede, at man i Holbæk kommune kan have gavn af selv at tage aktion og påvirke naturen i en sådan grad, at man i bogstavelig forstand kan flytte de grænser, der står i vejen for opførelse af eks., et VE-anlæg.

Et VE-anlæg blev i anden form afvist af kommunen tilbage i 2021.

Vi har selv lavbundsjord ned til Kobbel å, med 6-7 hektar blandet skov rejst i 2019 og 7 hektar energipil samt urørt beplantning, der ikke er tilført kvælstof.

Min indsigelse går på, at kommunen skal fastholde 0-alternativet og at der ikke ændres i 2021 planen vedr. dette areal.